

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

24 օգոստոսի 2022 թվականի N -Ն

ՎԱՐԺԱԿԱՆ ՀԱՎԱՔՆԵՐ ՀԱՅՏԱՐԱՐԵԼՈՒ

Մ Ա Ս Ի Ն

-----------------------------------------------------------------

Ղեկավարվելով «Զինվորական ծառայության և զինծառայողի կարգավի­ճակի մասին» Հայաստանի Հանրապետության օրենքի 58-րդ հոդվածի 2-րդ մասով` Հայաստանի Հանրապետության կառավարությունը ո ր ո շ ու մ է.

1. Հայտարարել պահեստազորի առաջին խմբի առաջին և երկրորդ կարգերում հաշվառ­ված շարքային, ենթասպայական և սպայական կազմերի պահեստա­զորայինների վարժա­կան հավաքներ` երեք ամիս ժամկետով` 2022 թվականի սեպտեմբերի 15-ից մինչև դեկտեմբերի 15-ը:

2. Վարժական հավաքները հայտարարվում են պահեստազորում հաշվառ­ված քաղաքացիների`

1) ռազմական ունակությունների կատարելագործման.

2) մասնագիտական վերապատրաստման.

3) մասնագիտական պատրաստման.

4) բարձրագույն կրթություն ունեցող ենթասպայական կազմից պահեստա­զորի սպաների պատրաստման նպատակով:

3. Վարժական հավաքներին ներգրավել մինչև 318 քաղաքացու, որոնցից 210-ը` կրտսեր ենթասպայական և շարքային կազմերի, 10-ը` ավագ ենթասպա­յա­կան կազմի, 98-ը` սպայական կազմի պահեստազորայիններ:

4. Սահմանել, որ վարժական հավաքներին ներգրավվում են՝

1) մոտոհրաձգային մասնագիտություններով մինչև 79 պահեստազորային, որոնցից` 9 պահեստազորային` 2022 թվականի սեպտեմբերի 22-28-ը ներառյալ, 18 պահեստազո­րային` 2022 թվականի հոկտեմբերի 1-7-ը ներառյալ, 34 պահես­տազորային` 2022 թվա­կանի նոյեմբերի 8-17-ը ներառյալ, 18 պահեստազո­րային` 2022 թվականի նոյեմբերի 15-24-ը ներառյալ.

2) հակաօդային պաշտպանության մասնագիտություններով մինչև 16 պահես­տազո­րային` 2022 թվականի նոյեմբերի 14-23-ը ներառյալ.

3) կապի մասնագիտություններով մինչև 71 պահեստազորային, որոնցից` 66 պահես­տա­զորային` 2022 թվականի հոկտեմբերի 3-12-ը ներառյալ, 5 պահես­տա­զորային` 2022 թվականի հոկտեմբերի 31-ից նոյեմբերի 9-ը ներառյալ.

4) հետախուզական մասնագիտություններով մինչև 26 պահեստազորային` 2022 թվա­կանի սեպտեմբերի 19-28-ը ներառյալ.

5) անօդաչու թռչող սարքերի մասնագիտություններով մինչև 40 պահեստա­զորային` 2022 թվականի սեպտեմբերի 28-ից հոկտեմբերի 7-ը ներառյալ.

6) ռադիոէլեկտրոնային պայքարի մասնագիտություններով մինչև 17 պահես­տազո­րային` 2022 թվա­կանի հոկտեմբերի 17-26-ը ներառյալ.

7) տեխնիկական մասնագիտություններով մինչև 11 պահեստազորային` 2022 թվա­կանի նոյեմբերի 14-23-ը ներառյալ.

8) թիկունքային մասնագիտություններով մինչև 44 պահեստազորային` 2022 թվականի հոկտեմբերի 1-7-ը ներառյալ.

9) տեղագրական մասնագիտություններով մինչև 14 պահեստազորային` 2022 թվա­կանի նոյեմբերի 21-30-ը ներառյալ:

5. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան